COMUNICAT

La data de 10 aprilile 2025, ora 1400, în sala de ședințe a Consiliului Judeţean Vrancea, a avut loc ședinţa Autorităţii Teritoriale de Ordine Publică Vrancea, cu următoarele puncte, înscrise pe ordinea de zi:

1. ***Analiza situației operative la nivelul județului Vrancea, pe linia situațiilor de urgență, în anul 2024;***

A prezentat: Dl. Col. Chiscop Flaviu Dorel, Inspector șef al Inspectoratului pentru Situații de Urgență Vrancea

1. ***Analiza situației operative pe linia asigurării și restabilirii ordinii publice, la nivelul județului Vrancea în anul 2024;***

A prezentat: Dl. Col. Babiș Adrian, Inspector șef al Inspectoratului de Jandarmi Județean Vrancea

1. ***Informare cu privire la activitățile care vor fi desfășurate premergător și în timpul sărbătorilor Pascale;***

A prezentat: Dl. Cms. șef Nica Remus-Gherasim, Inspector șef al Inspectoratului de Poliție Județean Vrancea

1. ***Informare privind măsurile preventive ce trebuiesc adoptate în perioada premergătoare și în timpul sărbătorilor Pascale, pe linia situațiile de urgență;***

A prezentat: Dl. Col. Chiscop Flaviu Dorel, Inspector șef al Inspectoratului pentru Situații de Urgență Vrancea

1. ***DIVERSE***

*Prezentarea și analizarea petiției depusă de conducerea Spitalului Județean de Urgență Sfântul Patelimon Focșani;*

*Prezentarea și analizarea a două petiții, depuse la Instituția Prefectului privind tulburarea ordinii publice;*

*Prezentarea Informărilor, cu activitățițe desfășurate de comisiile din cadrul ATOP, în perioada martie-aprilie 2025.*

**La primul punct** **al ordinii de zi,** a fost prezentată ***analiza situației operative la nivelul județului Vrancea, pe linia situațiilor de urgență, în anul 2024.***

**ANALIZA SITUAȚIEI OPERATIVE**

**PE ANUL 2024 COMPARATIV CU ANUL 2023**

***LA NIVELUL ZONEI DE COMPETENȚĂ A INSPECTORATULUI PENTRU SITUAȚII DE URGENȚĂ ,,ANGHEL SALIGNY’’ AL JUDEȚULUI VRANCEA***

**I. SITUAȚIA ACȚIUNILOR**

În vederea îndeplinirii misiunilor de răspuns ce revin Inspectoratuluipentru Situații de Urgență ,,Anghel Saligny’’ al Județului Vrancea, s-au desfăşurat un număr de **7.731 acţiuni** (faţă de **6.934** produse în anul 2023), **în medie 21,12 evenimente/zi**, din care:

* **4.682** prim ajutor calificat (60,56%);
* **401** pentru stingerea incendiilor (5,19%);
* **378** incendii de vegetaţie şi altele (4,89%);
* **174** asistenţa persoanelor (2,25%);
* **236** intervenţii pentru asigurarea sau supravegherea zonei de producerea probabilă a situaţiei de urgenţă (3,05%);
* **74** intervenţii la descarcerare (0,96%);
* **51** salvări animale (0,66%);
* **43** misiuni de sprijin la intervenție (0,56%);
* **222** alte situaţii de urgenţă - însemnând *epidemii,* *misiuni pirotehnice, alunecări de teren, evenimente publice de amploare etc*., (2,87%);
* **423** alte intervenţii (5,47%);
* **647** activităţi de recunoaştere în teren (8,37%);
* **66** exerciţii cu forţe şi mijloace în teren (0,85%);
* **112** deplasări fără intervenţii (1,45%);
* **122** întors din drum (1,58%);
* **88** alarme false (1,14%);

Comparativ cu anul 2023, numărul acțiunilor a crescut pe parcursul anului 2024, **cu 11,49%,** respectiv de la **6.934** în 2023, la **7.731** în 2024.

În anul 2024, **serviciile voluntare pentru situații de urgență** au intervenit ***independent*** la **171** **situații de urgență** (față de **182** în anul 2023), iar ***în*** ***cooperare*** cu**serviciile profesioniste pentru situații de urgență** au intervenit la **389** **situații de urgență** (față de **348** în anul 2023).

**2. DETALIEREA SITUAȚIILOR DE URGENȚĂ**

**2.1. INCENDII**

Referitor la intervențiile la stingerea incendiilor, s-a acționat la **401** **incendii**, comparativ cu 382 în anul 2023.

Pe timpul intervențiilor la incendii, în anul 2024,s-au înregistrat **12 persoane adulte decedate și 1 copil,** comparativ cu anul 2023, când au fost înregistrate **15** persoane adulte decedate.De asemenea, în perioada analizată, au fost înregistrate **21 persoane adulte rănite și 1 copil** (față de **17** persoane adulte ranite în anul 2023) și **15 persoane adulte salvate** (față de **38** în anul 2023).

Pe timpul incendiilor, au fost protejate bunuri în valoare de peste **227 mil. lei**, comparativ cu anul 2023, când au fost protejate bunuri în valoare de peste **90,98 mil. lei**.

Din totalul de **401** intervenţii la incendii, în decursul anului **2024**, s-au produs **325** la gospodării ale populaţiei, **22** la administrația publică, **10** la activitățide servicii colective, sociale și personale, **9** la industria prelucrătoare, **8** laenergia electrică, termică și gaze, **6** laagricultură și servicii auxiliare, **5** la comerţ cu ridicata şi amănuntul, **3** la silvicultură, exploatarea forestieră și economia vânatului, **2** la transport și depozitare, **2** la poștă și telecominicații, **2** la tranzacții imobiliare, **2** la activități ale personalului angajat în gospodării personale, **1** la sănătate și asistență personală, **1** la hoteluri și restaurante, **1** la construcții și **1** laînvățământ.

Pagubele produse la incendii au fost estimate la aproximativ **20,7 mil. lei**, față de **14,2 mil lei** în anul 2023.

Cele mai multe incendii s-au înregistrat în localitățile: Focşani – **51**, Adjud - **17,** Mărăşeşti - **16**, Vulturu -**14**, Țifești și Panciu câte **13**, Vidra – **12**, Vânători și Dumitrești câte **10**, Dumbrăveni, Chiojdeni și Cotești câte **9**.

Ponderile **surselor de aprindere** se prezintă astfel: flacără (focuri în aer liber, chibrit, flăcări de la aparate termice) – **116** (28,93%), scurtcircuit electric – **114** (28,43%), jar sau scântei - **80** (19,95%), efect termic, căldură prin contact sau radiaţie, obiecte incandescente - **68** (16,96%), alte surse – **7** (1,75%), efect termic al curentului electric – **6** (1,50%), autoaprindere – **3** (0,75%), scântei mecanice - **3** (0,75%), arc sau scânteie electrică - **2** (0,50%), trăsnet, fulger globular - **1** (0,25%), explozie, efectul termic al unei substanțe incendiare aprinse - **1** (0,25%).

În perioada analizată s-au înregistrat **325 incendii la gospodăriile cetățenești**, față de **315** în aceeași perioadă a anului 2023.

**2.2. AJUTOR MEDICAL DE URGENȚĂ - S.M.U.R.D.**

Structurile de intervenție din cadrul serviciului SMURD au fost solicitate pentru soluționarea a **4.768 cazuri pentru acordarea primului ajutor calificat** din care: intervenții propriu zise – **4.682** (98,34%), intervenții la descarcerare – **74** (1,41%), intervenții la misiuni de sprijin – **6** (0,13%), intervenții pentru asistența persoanelor – **5** (0,11%), intervenții la epidemii – 1 (0,02%).

În urma intervențiilor propriu zise SMURD la care au participat echipajele de intervenție, au fost asistate **4.618** persoane din care **4.446** adulți și **172** copii.

**2.3. DESCARCERARE**

Serviciile mobile de descarcerare au intervenit la **74** **accidente de circulație rutieră**, fiind asistate **79** persoane adulte și **19** copii, comparativ cu anul 2023, când serviciile mobile de descarcerare au intervenit la **92 accidente de circulație rutieră,** fiind asistate **71** persoane adulte și **12** copii.

**2.4. PROTECȚIA MEDIULUI**

În anul 2024, s-a intervenit la **12** **cazuri reprezentând protecția mediului**, comparativ cu anul 2023, când structurile de intervenție au acționat la **31** astfel de intervenții.

**2.5. ASISTENȚA PERSOANELOR**

S-a intervenit pentru **174 cazuri de asistență a persoanelor**, comparativ cu aceeași perioada a anului 2023, când s-a intervenit pentru **218** astfel de cazuri.

**2.6. ALTE SITUAȚII DE URGENȚĂ**

În decursul **anului 2024** s-au înregistrat **222** **intervenții pentru alte situații de urgență**, din care : **103** evenimente publice de amploare care pot genera situații de urgență, **76** intervenții pentru asanarea teritoriului de muniţie neexplodată, **13** intervenții lainundații, **10** intervenții la epidemii, **7** intervenții la alte situații de urgență**, 7** misiuni de distrugere a muniţiei asanate, **5** misiuni ca urmare a manifestării fenomenelor meteorologice periculoase**,** **1** intervenție la accidente de transport în care sunt implicate substanțe sau deșeuri**,** comparativ cu **anul 2023**, când s-au înregistrat **126** intervenții la epidemii, **89** intervenții pentru asanarea teritoriului de muniţie neexplodată, **77** evenimente publice de amploare care pot genera situații de urgență, **51** misiuni ca urmare a manifestării fenomenelor meteorologice periculoase**, 16** intervenții lainundații, **16** intervenții la alte situații de urgență**, 8** misiuni de distrugere a muniţiei asanate, **1** intervenție la accidente de transport în care sunt implicate substanțe sau deșeuri.

**2.7. ALTE INTERVENȚII**

În anul **2024**, s-au înregistrat **423** **cazuri de alte intervenții**, față de anul **2023**, când s-au înregistrat **232** astfel de intervenții.

**2.8. INCENDII DE VEGETAȚIE ȘI ALTELE**

În decursul perioadei analizate au avut loc **378** **incendii de vegetație uscată, miriști și reziduuri menajere**, față de **263** astfel de situații produse în **anul 2023.**

**3. GREUTĂȚI ȘI DISFUNCȚIONALITĂȚI ÎNTIMPINATE**

Principalele greutăți/disfuncționalități întâmpinate în organizarea și desfășurarea acțiunilor de intervenție au fost determinate de:

* + uzura fizică și morală a unei părți din tehnica destinată intervenției;
  + insuficiența resurselor financiare alocate prin buget, raportate la multitudinea și complexitatea misiunilor și sarcinilor încredințate, aflate în corelare directă cu dezvoltarea și nevoile societății;
  + încadrarea deficitară a subunităților de intervenție și experiența scăzută a personalului nou încadrat;
  + lipsa unui medic de medicina muncii care să deservească unitățile M.A.I. din județ;
  + lipsa unor baze sportive adecvate la subunitățile de intervenție care să permită desfășurarea în bune condiții a activităților de pregătire și evaluare a personalului operativ.

**4. PRINCIPALELE DIRECȚII DE ACȚIUNE PENTRU**

**ÎMBUNĂTĂȚIREA ACTIVITĂȚII**

În vederea îmbunătățirii activităților specifice s-a impus adoptarea următoarelor măsuri:

* + - intensificarea acțiunilor de informare preventivă a cetățenilor, prin mediatizarea măsurilor de prevenire și a regulilor de comportare în situații de urgență;
    - îmbunătățirea permanentă a concepției și a modului de acțiune privind gestionarea situațiilor de urgență;
    - continuarea procesului de perfecționare a pregătirii de specialitate a personalului;
    - conștientizarea reprezentanților administrației publice locale asupra necesității asigurării încadrării și dotării Serviciilor Voluntare pentru Situații de Urgență, conform prevederilor legale în vigoare;
    - creșterea gradului de informare a populației și a opiniei publice asupra atribuțiilor legale, misiunilor, a măsurilor de prevenire și a conduitei de urmat pe timpul situațiilor de urgență;

Structurile responsabile cu gestionarea situațiilor de urgență la nivel județean au raspuns și au acționat la fiecare solicitare cu profesionalism și promptitudine în cel mai scurt timp posibil.

Se va consolida capacitatea de raspuns în fața siuațiilor de urgență și se vor continua campaniile de informare și de conștientizare a populației în domeniul pevenirii riscurilor majore.

S-a evidențiat o bună colaborare între structurile de intervenție ISU, Poliție, Jandarmerie, Serviciile Voluntare pentru Situații de Urgență, precum și cu autoritățile locale, ceea ce a contribuit la limitarea pierderilor de vieți omenești și a pagubelor materiale.

Inspectoratul pentru Situații de Urgență Vrancea a elaborat un ghid de măsuri de apărare împotriva incendiilor în lăcașele de cult, ghid atașat prezentei analize.



**La al doilea punct al ședinței s-a prezentat:**

**ANALIZA**

**acțiunilor de asigurare și restabilire a ordinii publice, desfășurate în anul 2024, de către Inspectoratul de Jandarmi Județean Vrancea**

În anul **2024** structurile de ordine publică ale Inspectoratului de Jandarmi Județean Vrancea au fost implicate în executarea misiunilor de asigurare a ordinii publice în zona de competență, în scopul prevenirii tulburării ordinii publice, protecției participanților și avutului public/privat, constatarea faptelor de natură penală și contravențională, săvârșite pe timpul desfășurării adunărilor publice.

1. **CADRUL LEGAL**

Misiunile de asigurare şi restabilire a ordinii publice executate în zona de responsabilitate a Inspectoratului de Jandarmi Judeţean Vrancea s-au desfăşurat în baza prevederilor legale în vigoare: Legii 550/2004 privind organizarea şi funcţionarea Jandarmeriei Române, Legii 60/1991 privind adunările publice, completată şi modificată cu prevederile Legii 31/2004, Legii 61/1991 R privind sancţionarea unor fapte antisociale, modificată prin Legea 153 din 12 iulie 2010, Ordonanţei Guvernului nr. 2 din 12 iulie 2001 privind regimul juridic al contravenţiilor, Legii 4/2008 privind prevenirea şi combaterea violenţei cu ocazia competiţiilor şi a jocurilor sportive, O.M.A.I. S/72/2018,privind pregătirea și desfășurarea acțiunilor de asigurare și restabilire a ordinii publice, O.I.G.J.R. nr. S/5/29.04.2024 privind planificarea, organizarea, executarea misiunilor și întrebuințarea structurilor de ordine și siguranță publică din Jandarmeria Română.

1. **CADRUL ORGANIZATORIC**

La nivelul Inspectoratului de Jandarmi Judetean Vrancea îşi desfăşoară activitatea:


- un detașament mobil, dispus în municipiul Focșani;

- 2 grupe de supraveghere şi intervenţie, prevăzute la nivelul Detaşamentului 3 Jandarmi Adjud, dispuse în localităţile Adjud şi Panciu;

- 2 posturi de jandarmi montane, prevăzute la Detaşamentul 4 Jandarmi Focşani, dispuse în localităţile Lepşa şi Soveja**.**

1. **PRINCIPALELE EVENIMENTE ÎNREGISTRATE LA ACȚIUNILE DE ASIGURARE A ORDINII PUBLICE DESFĂȘURATE ÎN ANUL 2024**

În perioada supusă analizei Inspectoratul de Jandarmi Județean Vrancea nu a înregistrat evenimente deosebite.



1. **ACȚIUNI DE ASIGURARE ȘI RESTABILIRE A ORDINII PUBLICE DESFĂȘURATE ÎN ANUL 2024**

**a) Asigurarea ordinii publice**

În perioada analizată, Inspectoratul de Jandarmi Județean Vrancea a executat **729** misiuni de asigurare a ordinii publice, față de **465** misiuni executate în anul 2023, înregistrându-se astfel o creștere cu 56,77 % (+264 misiuni). Creșterea numărului de misiuni se datorează participării efectivelor de jandarmi din cadrul I.J.J. Vrancea la misiunile de asigurare a o.p. pe timpul desfășurării campaniilor electorale (europarlamentare, locale și prezidențiale).

Situaţia comparativă a principalelor categorii de misiuni de asigurare a ordinii publice executate, se prezintă astfel:

Pe timpul adunărilor desfășurate în spațiul public, în anul 2024, au fost înregistrate situații de nerespectare a prevederilor legale, sens în care au fost sesizate organele de urmărire penală cu privire la săvârșirea a **3** fapte de natură penală în **scădere cu 57,14%** față de anul 2023și au fost aplicate **75 sancțiuni contravenționale,** în valoare de **35.750** lei,în **creștere cu 20,96%** față de anul 2023, astfel:

* la **manifestările de protest** au fost constatate 0 infracțiuni (față de 0 în anul 2023) și au fost aplicate 9 sancțiuni contravenționale (față de 0 în anul 2023);
* la **manifestările cultural-artistice** au fost constatate 0 infracțiuni (față de 4 în anul 2023) și au fost aplicate 13 sancțiuni contravenționale (față de 29 în anul 2023);
* la **manifestările religioase** a fost constatată 1 infracțiune (față de 0 în anul 2023) și au fost aplicate 6 sancțiuni contravenționale (față de 8 în anul 2023);
* la **manifestările promoționale** a fost constatată 1 infracțiune (față de 2 în anul 2023) și au fost aplicate 0 sancțiuni contravenționale (față de 11 în anul 2023);
* la **manifestările sportive** a fost constatată 1 infracțiune (față de 1 în anul 2023) și au fost aplicate 37 sancțiuni contravenționale și au fost aplicate 9 măsuri de interzicere a accesului la manifestările sportive (față de 13 în anul 2023);
* pe timpul **campaniilor electorale** au fost constatate 0 infracțiuni (față de 0 în anul 2023) și au fost aplicate 10 sancțiuni contravenționale (față de 0 în anul 2023).

***Concluzii:***

* **a scăzut** numărul misiunilor de asigurare a ordinii publice la **manifestările de protest** cu **82,08%** față de anul 2023, de la 67 misiuni la 12 misiuni;
* **a scăzut** numărul misiunilor de asigurare a ordinii publice la manifestările **cultural-artistice** cu **9,61%** față de anul 2023 de la 104 misiuni la 94 misiuni;
* **a crescut** numărul misiunilor de asigurare a ordinii publice la manifestările **religioase** cu **7,14%** față de anul 2023, de la 70 misiuni la 75 misiuni;
* **a scăzut** numărul misiunilor de asigurare a ordinii publice la manifestările **promoționale** cu **14,70%** față de anul 2023, de la 34 misiuni la 29 misiuni;
* **a scăzut** numărul misiunilor de asigurare a ordinii publice la manifestările **sportive** cu **22,82% (-42 misiuni)** comparativ cu anul 2023, de la 184 misiuni la 142 misiuni;
* **a crescut** numărul misiunilor de asigurare a ordinii publice pe timpul **vizitelor oficiale** cu **350%**  față de anul 2023, de la 2 misiuni la 9 misiuni;
* **a crescut** numărul misiunilor de asigurare a ordinii publice pe timpul **campaniilor electorale** cu **353%** față de anul 2023, de la 0 misiuni la 353 misiuni;
* **a crescut** numărul misiunilor de asigurare a ordinii publice pe timpul **altor manifestări** cu **275%** față de anul 2023, de la 4 misiuni la 15 misiuni.

**b) Restabilirea ordinii publice**

În perioada de referință nu au fost înregistrate intervenții în forță pentru restabilirea ordinii publice cu ocazia manifestărilor publice.

1. **COOPERARE INTERINSTITUȚIONALĂ**

Inspectoratul de Jandarmi Județean Vrancea, a asigurat în sistem integrat cu efective din cadrul Grupării de Jandarmi Județean Vrancea, Inspectoratului de Poliție Județean Vrancea, Inspectoratului pentru Situații de Urgență Județean Vrancea și Poliției Locale Focșani măsuri de ordine publică pe timpul evenimentelor de amploare desfășurate la nivelul județului Vrancea.

1. **NEAJUNSURI ȘI GREUTĂȚ**I

Deficitul de ofițeri la nivelul structurilor de ordine publică îngreunează activitatea de elaborare a documentelor specifice, de organizare, coordonare și control a misiunilor specifice.

1. **PROPUNERI ȘI CONCLUZII**

Inspectoratul de Jandarmi Judeţean Vrancea este în măsură să gestioneze eficient situaţia operativă din zona de responsabilitate şi să contribuie la îmbunătăţirea climatului de ordine şi siguranţă publică, la asigurarea protecţiei participanților cu ocazia desfășurării adunărilor publice şi nu în ultimul rând să-şi aducă aportul la promovarea imaginii Jandarmeriei Române ca forţă de Jandarmerie Europeană.

Membrii ATOP Vrancea, au apreciat modul profesionist de intervenție al jandarmilor și au subliniat importanța menținerii unui dialog constant cu cetățenii, pentru consolidarea încrederii și a siguranței la nivel comunitar.

Totodată, s-au formulat recomandări privind continuarea pregătirii personalului, îmbunătățirea dotărilor logistice și extinderea campaniilor de prevenire a faptelor antisociale în rândul tinerilor.

ATOP Vrancea, va monitoriza în continuare activitățile desfășurate de structurile cu atribuții în domeniul ordinii publice, susținând eforturile instituțiilor în vederea asigurării unui climat de siguranță pentru toți cetățenii județului.

**La al treilea punct al ședinței, conducerea Inspectoratului de Poliție Județean Vrancea, a prezentat:**

**INFORMARE**

**cu activitățile care vor fi desfășurate de polițiștii vrânceni**

**premergător și pe timpul desfășurării sărbătorilor pascale**

În perioada **12 aprilie – 21 aprilie 2025**, la nivel județean, se vor desfășura manifestări publice circumscrise ***sărbătoririi Floriilor și Sărbătorilor Pascale***, atât pe rit ortodox, cât și pe rit catolic, sens în care această perioadă va fi marcată de numeroase manifestări religioase, dar și de activități culturale, inclusiv în aer liber, cu aflux ridicat de persoane.

Perioada de sărbătorire a **Paștelui Ortodox și a celui Catolic**, în zilele de **19** și **20 aprilie 2025**, precum și perioada premergătoare, sunt marcate în lăcașurile de cult aparținând celor două culte predominante din România, prin desfășurarea a diferite manifestări religioase, cu participarea unui număr mare de personae, evenimente ce se suprapun și cu derularea campaniei electorale pentru alegerile prezidențiale ce urmează să aibă loc în luna mai 2025.

Pentru aducerea la îndeplinire a sarcinilor ce revin poliției române în acest context, în perioada mai sus menționată, toate structurile operative sau cu atribuții pe această linie, vor desfășura activități specifice, în vederea asigurării unui climat corespunzător de ordine și siguranță publică, precum și pentru prevenirea oricăror situații de risc, îndeosebi în locurile de pelerinaj, stațiunile turistice și zonele de agrement, astfel:

* ***Asigurarea intervenției specifice***, respectiv aplicarea măsurilor legale incidente, pentru prevenirea și aplanarea situațiilor ce ar putea evolua spre acte de tulburare a ordinii publice, în funcție de specific sau gradul de risc/amenințarea creată.
* ***Evaluarea și planificarea forțelor şi mijloacelor la dispoziție***, în funcție de activitățile permanente ce trebuie desfășurate, afluxul de autovehicule și persoane estimat şi manifestările publice preconizate a se desfășura în această perioadă.
* ***Adaptarea corespunzătoare*** ***a dispozitivelor de ordine publică*** și ***intensificarea acțiunilor de patrulare*** în stațiile de cale ferată, pe trenurile de călători şi pe celelalte mijloace de transport în comun, cunoscute cu un aflux ridicat de persoane, pentru combaterea tâlhăriilor, furturilor de/ din bagaje și din buzunare;
* ***Dimensionarea corespunzătoare*** și ***asigurarea unei prezențe active***, la vedere, a polițiștilor rutieri pe căile de acces ce converg spre lăcașurile de cult, stațiunile turistice, pe principalele artere de circulație, în punctele cu risc ridicat de accidente și la orele semnalate cu trafic intens și ***instituirea unor filtre***, pe principalele artere rutiere și la intrările/ieșirile în/din localități, pentru controlul respectării prevederilor legislației rutiere și prevenirea evenimentelor rutiere.
* ***Planificarea și derularea de acțiuni/controale privind legalitatea procesului de colectare, transport și depozitare de valori monetare***, atat de către societățile specializate de pază, cât și de alți operatori care manipulează astfel de valori.
* Verificarea legalității funcționării sistemelor tehnice de pază și alarmare ale agenților economici, societăților comerciale și unităților turistice.
* ***Asigurarea prezenței active, la vedere, a polițiștilor***, în uniforma adecvată și cu mijloacele din dotare, în zonele publice aglomerate, mediile de interes operativ și zonele turistice/de agrement, proximitatea lăcașurilor de cult, a zonelor pretabile desfășurării manifestațiilor publice, în locurile unde se concentrează un număr mare de persoane.
* ***Planificarea și desfășurarea de acțiuni împreună cu parteneri instituționali cu competențe specifice, pentru verificarea legalității activităților comerciale,*** în special în zone turistice și de agrement, în scopul prevenirii și combaterii încălcării prevederilor cadrului legal/ normativ incident, cu impact asupra sănătății populației.
* ***Organizarea și executarea de acțiuni preventive*** *în zonele și mediile de interes operativ (baruri, discoteci, cluburi, locuri de cazare etc.) în vederea informării turiștilor/agenților comerciali, operatorilor de turism, precum și altor categorii de persoane vulnerabile, cu privire la* ***adoptarea unor comportamente/atitudini care să-i protejeze de situațiile de risc specifice perioadei.***
* ***Intensificarea activităților de cooperare și acordare a sprijinului direcțiilor sanitar-veterinare și pentru siguranța alimentelor***, pentru verificareamodului de depozitare, transport și valorificare a produselor alimentare specifice perioadei, în scopul prevenirii și combaterii faptelor ce ar putea afecta sănătatea populației.
* ***Planificarea și desfășurarea de acțiuni, independent/ în cooperare cu autoritățile responsabile,*** pentru asigurarea respectării cadrului normativ incident, aplicabil ***în domeniul activităților de picnic.***
* ***Desfășurarea de acțiuni în comun cu structurile teritoriale ale I.J.J. Vrancea pentru prevenirea și combaterea infracțiunilor contra patrimoniului și/ sau contra persoanei*** (furturi de și din auto, din locuințe/ societăți comerciale, tâlhării etc.), ***depistarea persoanelor urmărite și luarea măsurilor măsurilor legale împotriva acestora.***
* Derularea de activități specifice, în cadrul cooperării intra și interinstituționale, pentru ***gestionarea situațiilor de risc generate de prezența animalelor periculoase***, inclusiv cu referire la câinii periculoși sau agresivi.
* ***Analizarea zilnică a incidentelor*** semnalate prin S.N.U.A.U. 112 și a incidentelor de violență domestică, ordinelor de protecție emise și monitorizarea respectării măsurilor dispuse pentru fiecare caz în parte;
* ***Intervenția operativă*** a dispozitivului de ordine și siguranță publică la evenimentele sesizate prin S.N.U.A.U. 112, conform competențelor, cu respectarea procedurilor privind modul de intervenție și a celorlalte activități specifice pe această linie.
* ***Adoptarea măsurilor specifice cu caracter antiterorist***, pentru prevenirea unor posibile situații de risc pe timpul desfășurării activităților cu public numeros/ manifestărilor religioase, cultural-artistice etc, în zone cu aglomerări de persoane, în proximitatea obiectivelor de interes public, precum și la obiectivele din responsabilitatea poliției.
* ***Asigurarea unor rezerve de intervenție la nivelul I.P.J. Vrancea*** care, la solicitare, să asigure o intervenție imediată și coordonată pentru sprijinirea elementelor de dispozitiv existente, în vederea evitării producerii unor evenimente deosebite.
* ***Constituirea echipelor operative*,** la nivelul subunităților de poliție, pentru soluționarea sesizărilor cetățenilor şi a situațiilor apărute în zona de responsabilitate.
* ***Adaptarea cadrului operațional necesar*** pentru gestionarea, în sistem integrat, a evenimentelor cricumscrise perioadei de referință, în funcție de evoluția situației operative și de prevederile cadrului normativ incident.
* ***Analizarea și identificarea posibilităților de realizare a dislocării/ suplimentării de forțe și mijloace, în funcție de resursele la dispoziție, pentru acoperirea zonelor de interes operativ, în cazul producerii unor situații de urgență,*** cu precădere în zonele/ locurile unde se înregistrează constant o mare afluență de persoane/turiști, în scopul prevenirii sau limitării efectelor acestor situații, potrivit competențelor.
* ***Asigurarea mijloacelor și materialelor specifice de intervenție***, pentru desfășurarea de activități preventive și pentru asigurarea unei reacții imediate în zonele în care s-au produs situații de urgență, inclusiv a celor cauzate de fenomene meteorologice periculoase (vijelii, inundații etc), specifice perioadei de referință.
* ***Organizarea* unor acţiuni şi controale** pentru descoperirea şi combaterea ilegalităţilor care se comit la punctele de sacrificare a animalelor, precum şi cu ocazia comercializării cantităţilor de carne rezultate în urma sacrificărilor;
* ***Se vor iniţia şi desfăşura acţiuni tematice comune***, împreună cu celelalte instituții cu atribuţii de coordonare şi control (DSVSA Vrancea, CJPC Vrancea, Garda de mediu etc.), ce se vor desfăşura îndeosebi în unităţile de alimentaţie publică şi turism, complexe comerciale şi zone de agrement, asupra mijloacelor de transport, precum şi în locurile de depozitare şi distribuţie a mărfurilor în scopul protejării populaţiei de activităţile ilicite, pentru prevenirea şi constatarea ilegalităţilor în legătură cu următoarele domenii;

***- Informarea populației*** cu privire la măsurile specifice întreprinse la nivelul structurilor I.P.J. Vrancea și eventualele restricții de circulație instituite, precum și mediatizarea rezultatelor activităților desfășurate pentru asigurarea climatului de ordine și siguranță publică, în perioada de referință.

- **Având în vedere specificul** perioadei Sarbătorilor Pascale, marcată de un aflux crescut de persoane în zonele comerciale, lăcașuri de cult, dar și pe arterele rutiere, polițiștii din cadrul structurilor de ordine publică, poliție rutieră, investigații criminale și prevenire vor fi angrenați în acțiuni menite să asigure un climat de siguranță publică.

Poliția vrânceană face apel la cetățeni să manifeste prudență, să respecte indicațiile forțelor de ordine și să semnaleze orice fapte antisociale la numărul unic de urgență 112.

ATOP Vrancea sprijină demersurile structurilor de ordine și siguranță publică, reafirmând angajamentul față de asigurarea unui climat de liniște și securitate pentru toți cetățenii județului în perioada sărbătorilor pascale.

**La al patrulea punct al ședinței s-a prezentat:**

**INFORMARE**

**privind măsurile preventive ce trebuie respectate premergător**

**şi pe timpul Sărbătorilor Pascale**

Sărbătoarea Învierii este una dintre cele mai mari evenimente ale vieții noastre creștine. În incinta mânăstirilor și în biserici, se adună, cu acest prilej, în număr mare, enoriași, pentru a participa la toate manifestările și momentele specifice. Din cauza acestor aglomerări și în condițiile utilizării focului deschis sub diferite forme, există riscul producerii de incendii care pot avea consecințe foarte grave, atât asupra vieții participanților, cât și pentru construcțiile sau amenajările exploatate pe timpul ritualurilor  sărbătorii religioase.

Pentru ca aceste lăcașuri să fie ocrotite de furia focului, Inspectoratul pentru Situații de Urgența "Anghel Saligny" al județului Vrancea reamintește tuturor persoanelor implicate în desfășurarea manifestărilor că trebuie să cunoască și să aplice următoarele măsuri de apărare împotriva incendiilor:

* limitarea accesului credincioșilor în incintă peste capacitatea bisericii, în scopul evitării producerii panicii în caz de accidente;
* confecționarea unor stative metalice pentru depunerea lumânărilor aprinse și amplasarea acestora la distanțe corespunzătoare față de elementele combustibile din construcția bisericii;
* stingerea lumânărilor la terminarea slujbei religioase și depunerea lor în afara bisericii, în locuri special amenajate;
* supravegherea permanentă de către o persoană special desemnată a zonelor în care se folosesc surse de foc deschis, altor mijloace de încălzire, pe toata durata funcționării lor, stingerea focurilor ori scoaterea de sub tensiune a aparatelor electrice și de încălzit, înainte de părăsirea și încuierea bisericii;
* interzicerea depozitării materialelor combustibile în poduri și balcoane și amenajarea unor spații corespunzătoare pentru păstrarea lor;
* verificarea înaintea manifestărilor cu public numeros de către personal specializat a instalațiilor electrice și de paratrăsnet, precum și a coșurilor de evacuare a fumului;
* dotarea lăcașurilor de cult cu mijloace de intervenție pentru stingerea incendiilor și menținerea acestora în stare de funcționare;
* marcarea vizibilă a ieșirilor și menținerea liberă a acestora pentru evitarea producerii de accidente;
* aducerea la cunoștința enoriașilor, la începutul și pe timpul desfășurării slujbelor religioase, a măsurilor de protecție apărare împotriva incendiilor specifice, îndeosebi a celor privind utilizarea focului deschis și evitarea supraaglomerărilor;
* aplicarea imediată și cu hotărâre, în faza incipientă, a măsurilor de lichidare a oricăror începuturi de incendiu izbucnite în zonă.

De asemenea, personalul din cadrul Inspectoratului pentru Situații de Urgență „*Anghel Saligny*” al județului Vrancea, va organiza și executa controale/verificări tehnice de specialitate, premergător desfășurării activităților, în lăcașurile de cult, pentru prevenirea incendiilor și stabilirea, împreună cu responsabilii acestor obiective, a măsurilor de prevenire necesar a fi respectate. Pentru activitățile de control/verificare a obiectivelor (clădirilor), va fi angrenat, atât personalul inspecției de prevenire cât și personalul subunităților de intervenție în ale căror raioane de intervenție se regăsesc obiectivele desemnate.

În cadrul ședinței, **reprezentanții ATOP Vrancea**, au reamintit importanța vigilenței și colaborării strânse între instituții și cetățeni pentru prevenirea oricăror incidente care ar putea afecta desfășurarea sărbătorilor pascale. Prin consolidarea eforturilor și adoptarea unor măsuri proactive, reprezentanții ISU iși propun să reducă riscurile și să asigure un mediu sigur pentru toți locuitorii Judțului Vrancea.

Participanții la ședința ATOP Vrancea, își reafirmă angajamentul pentru protejarea vieții și a patrimoniului, subliniind că măsurile preventive sunt fundamentale pentru minimizarea riscurilor.

Colaborarea continuă între instituții, împreună cu conștientizarea publicului, constituie pilonii esențiali ai oricărui plan de intervenție de succes, mai ales într-o perioadă cu specificitate ridicată precum sărbătorile pascale.

***La capitolul DIVERSE, au fost prezentate și dezbătute:***

***1. Petiția depusă de conducerea Spitalului Județean de Urgență ”Sfântul Patelimon” Focșani, la ATOP Vrancea, cu privire la agresiunile îndreptate împotriva personalului medical și auxiliar;***

***2. Două petiții, depuse la Instituția Prefectului privind tulburarea ordinii și liniștii publice, în zona strada Verde, din mun. Focșani;***

Președintele ATOP Vrancea, a propus să fie dispuse măsuri de verificare a tuturor aspectelor semnalate în Comisie mixtă, formată din specialiștii tuturor instituțiilor cu atribuții în domeniile sesizate, care să facă verificări și în cel mai scurt timp să fie prezentate propuneri legale.

D-l prefect Iorga Marius-Eusebiu, a fost de accord cu propunerile, în acest sens urmând a fi emisă o adresă către toate instituțiile abilitate, pentru constituirea Comisiei Mixte.

Toți membrii ATOP, au fost de accord cu măsurile propuse.

***3.Prezentarea Informărilor, cu privire la activitățile desfășurate de cele trei Comisii, din cadrul ATOP, în perioada martie - aprilie 2025, respectiv:***

* Informare privind activitățile preventiv-educative la Liceul Teoretic Duiliu Zamfirescu și Liceul de Agricultură și Industrie Alimentară, ambele din orașul Odobești.
* Informare acțiune activități preventiv-educative la Liceul Eremia Grigorescu, din orașul Mărășești;
* Informare acțiune activități preventiv-educative la Penitenciarul Focșani

Toate activitățile au avut ca teme principale:

* Prevenirea consumului de droguri și efectele devastatoare ale acestora asupra vieții personale și sociale;
* Prevenirea infracțiunilor comise cu violență cu accent pe siguranța în mediul școlar și în afara acestuia;
* Prevenirea traficului de persoane, un fenomen alarmant care poate afecta tinerii vulnerabili.
* Prezentarea cazurilor concrete, de persoane condamnate definitiv și aflate în detenție, pentru comiterea faptelor enumerate mai sus;
* Prevenirea victimizării adolescenților și tinerilor;

**Membrii Autorității Teritoriale de Ordine Publică (ATOP) Vrancea, urează tuturor vrâncenilor:**

**Sărbători binecuvântate în liniște și siguranță !**

PREȘEDINTE ATOP Întocmit,

MARIN VASILE Secretar ATOP

Lupu Adriana